text: El govern espanyol vol pagar 11.000 euros anuals a qui retardi la jubilació El govern espanyol vol pagar 11.000 euros anuals a qui retardi la jubilació – El Món
  El govern espanyol vol pagar 11.000 euros anuals a qui retardi la jubilació
  El ministre Escrivá també aposta perquè les pensions es revaloritzin amb l'IPC de l'any anterior
  El ministre espanyol d'Inclusió, Seguretat Social i Migracions, José Luis Escrivá, el 2 de febrer del 2021 / ACN
  ACN 12/04/2021 6:42 pm
  El ministre d'Inclusió, Seguretat Social i Migracions, José Luis Escrivá, ha avançat aquest dilluns que el govern espanyol planteja un pagament únic de fins a 11.000 euros per any per retardar la jubilació. En la seva compareixença a la Comissió del Pacte de Toledo al Congrés dels Diputats, Escrivá ha reconegut que un dels objectius de la futura reforma de les pensions és incentivar aquesta jubilació demorada. "Aquí hem pensat en tres opcions: un percentatge addicional de la pensió del 4% per cada any de demora, un pagament únic de fins a 11.000 euros per any de demora, o bé una combinació d'ambdues", ha apuntat el ministre d'Inclusió, que també aposta perquè les pensions es revaloritzin a partir d'ara amb l'IPC de l'any anterior.
  "Es tracta d'un nou mecanisme més senzill i fàcil de comprendre, basat en l'IPC, i que seria avaluat cada cinc anys pel propi Pacte de Toledo", ha afirmat Escrivá, que considera que aquest nou mecanisme s'està concretant en una fórmula "més transparent i comprensible per a tothom" que deixaria enrere el sistema implantat el 2013 per l'executiu de Rajoy. "I en el suposat cas d'inflació negativa –un fet molt poc freqüent- les pensions no patirien cap reducció, sinó que quedarien inalterades", ha puntualitzat el ministre d'Inclusió, Seguretat Social i Migracions. Seria en els tres anys següents amb valors positius quan es compensaria aquesta diferència, tret de les pensions mínimes a les quals no se'ls aplicaria aquesta compensació.
  Escrivá ha insistit en la necessitat d'alinear l'edat real de jubilació dels espanyols (64,5 anys) a l'edat legal de 66 anys establerta aquest any per la reforma de les pensions de 2011, i que augmentarà als 67 anys l'any 2027. "Cal fer molt més atractiva la permanència a la feina per a tots aquells treballadors que puguin i desitgin seguir treballant", ha recalcat el titular de Seguretat Social, que ha defensat nous incentius com aquest pagament únic per cada any de demora de la jubilació. Segons la proposta del govern espanyol, per a un pensionista amb una pensió anual de 15.000 euros a l'edat ordinària suposaria incrementar-la a 21.285 euros si demana un any de demora i a 27.570 euros per dos anys de demora. Aquest 'xec' aniria d'un mínim de 4.785 euros fins a un màxim de 12.060 euros.
  'Dificultar' les jubilacions anticipades i les parcials
  En paral·lel, Escrivá ha posat sobre la taula altres iniciatives com la modificació dels coeficients reductors de jubilació anticipada, ja que en aquests moments "el sistema és regressiu i afavoreix les rendes més altes", la flexibilització de la jubilació parcial o la modificació de la clàusula de jubilació forçosa. El Ministeri d'Inclusió planteja que els coeficients reductors siguin mensuals –en comptes de trimestrals com ara- i Escrivá s'ha mostrat clarament partidari de 'dificultar' aquestes jubilacions anticipades. En l'actualitat, si una persona es vol jubilar dos anys abans té una reducció del 16% el primer any amb reducció progressiva fins al 2%. El ministre vol que a partir d'ara aquesta retallada sigui del 21% per acabar baixant al 3,3%.
  Un altre dels cavalls de batalla, segons Escrivá, hauran de ser les jubilacions parcials. "Cal flexibilitzar el seu ús i també corregir l'abús que s'ha fet d'aquesta figura en alguns moments", ha assenyalat el ministre d'Inclusió, Seguretat Social i Migracions, que creu que aquesta jubilació parcial s'ha convertit en un tipus de jubilació anticipada. Escrivá ha traslladat als agents socials que vol limitar la concentració de la jornada fins al 60% en el primer any, amb la possibilitat que en algunes feines considerades perilloses es pugui respectar la totalitat de la compactació. El ministre igualment es mostra partidari d'eliminar les jubilacions forçoses per conveni col·lectiu, amb un període transitori d'un any.
  "Proposem un model semblant al francès, que no aplica les clàusules fins als 68 anys, amb polítiques actives per fomentar la permanència", ha reblat Escrivá. El càlcul del govern espanyol és que aquest 2021 fins a un milió de treballadors treballen en un sector amb convenis on s'inclou una clàusula de jubilació forçosa. De fet, el ministre d'Inclusió, Seguretat Social i Migracions ha assegurat que l'objectiu de la reforma és que "la jubilació sigui un dret i no una obligació, com estableixen ara alguns convenis". Finalment, Escrivá ha avançat la intenció que el nou sistema de cotització per a autònoms -amb 13 trams- entri en vigor el gener del 2022 i també s'ha mostrat convençut que el dèficit pressupostari de la Seguretat Social s'eliminarà el 2023.
  José Luís Marro 12/04/2021 7:37 pm
  Fantàstic! Després ho afegirem a la Base Imposable a tipus general a la Renta i ens quedarán 6.000 eurets a tot estirar. Con que a mès ho ens farán cap retenció (estil Erto), la Renda de l'any seguent serà "gloriosa". Per cert que un increment de pensió si s'allarga la vida laboral ja existeix, així com una mayor deducció en Renda en l'apartat de Treball Personal
  Jm 12/04/2021 7:48 pm
  El gobierno de la gran nasssion...el govern de la puput
  Estat de misèria absoluta i les pensions als collons 12/04/2021 7:54 pm
  Pagar pensions en un estat arruïnat, a on cada espanyol deu 30.000 euros es de gilipolles. Les esquerres demencials, ens han portat a la misèria absoluta. El deute descomunal nomes te la solució grega, que es el corralito i un enfonsament absolut de l'estat del benestar. Ni pensions, ni atur, ni cap ajuda
  Antoni Lopez 12/04/2021 8:49 pm
  Salvar les pensions, quin tip de riure. El Festival de les subvencions, pensions i beneficiencia s'ha acabat
  Anònim 12/04/2021 8:58 pm
  Es veu que a Espanya i colònies no hi ha joves a l'atur i per això volen fer pencar els vells. Més vells pencant + immigrants = més atur i salaris més baixos pels joves === augment de beneficis pels empresaris.
  ops 12/04/2021 9:12 pm
  Això és lo de la pastanaga i el ruc.
  Lurdes R. 12/04/2021 10:56 pm
  Caram oficis de risc cero i esforç físic nul, faran l'agost, ara, els treballs que requereixen una preparació física òptima com caram podran perllongar els anys de treball. Altre tema, atur juvenil amunt, ja que les empreses mentre tinguin treballadors en actiu no els hi caldrà nous contractes. En fi, els directius i feines similars faran l'agost, els de l'"andamio" i similars acabaran fets una merda i augmentaran els accidents i baixes per malalties professionals. I si acaben amb el frau fiscal, o tanquen més de la meitat de vies d'Ave que són deficitàries cròniques i d'un cost de manteniment insostenible, i si demanen a la banca que torni tot el que s'han quedat i el PPSOE tornin el diners robats de la guardiola de les pensions i altres partides, i si fem un exercit modern que no gasti tants diners amb material per guerres convencionals que no es faran mai, etc. Només amb això, ja fórem un país ric.
  Que treballi Ferrovial. TOTS PER LA SUBVENCIO 13/04/2021 9:30 am
  A espanya per esser feliç , el millor es viure de les subvencions d'esquerres, totes i parar la ma. I d3spres fer negocis en negre pera no alimentar parasts i golfos delspartits d'esquerres perla misèria. Rates i caritat, junquerisme del DOMUND FERROVIAL
  ciutadà 13/04/2021 12:16 pm
  Segur que fer-ho els resulta rendible.
  fat boy 13/04/2021 7:53 pm
  O sigui que pagaran uns 900 euros al mes, com aixo comporta unes deduccions d'un terc mes o menys la cosa quedara per uns 600 euros al mes, al cap de l'any es possible que amb l'altre sou salti escales i li toqui pagar mes. Com que cobrara de dos pagadors, al fer la declaracio li sortira mes car i encara haura de pagar mes impostos, al final haura treballat un any per obtenir uns 300 euros nets al mes. Per descomptat a l'estat li surt molt millor que pagar una pensio, ara el que ho accepti o be esta mort de gana o es un burro de marca major.